Загреб, 10. март 2025. године

Пододбори СКД "Просвјета"

свима -

Поштоване/и,

 Српско културно друштво „Просвјета“ у сарадњи са Српским народним вијећем, наставља свој веома успешни пројект *под називом* ***Подизање стручних капацитета у СКД „Просвјета“****.*

Пројекат који ће се ове године одржати трећи пут за редом, подразумева стручну едукацију руководећих кадрова СКД „Просвјета“ у фолклорним секцијама (играчким и певачким ансамблима) у виду практичне и теоријске наставе, коју изводе универзитетски научни радници (етнокореолози, етномузиколози и етнолози-антрополози) и професионални играчи и кореографи.

Едукативни програми ће се реализовати квартално на годишњем нивоу, у оквиру четири тродневна модула, а окупиће ангажоване кадрове у пододборима СКД „Просвјета“ са територије целе Републике Хрватске.

Пододбори могу пријавити и више од једног кандидата, али како је број учесника ограничен на 20, предност ће имати кандидати који су већ ангажовани у раду у пододборима и они који су до сада редовно похађали програм.

 Позивамо све заинтересоване за учешће у програму да попуњену пријавницу доставе на е-маил адресу: **никола.остојциц@гмаил.цом најкасније до 19. марта 2025. године.**

Први модул ће се реализовати у периоду од **4. до 6. априла 2025. године, у Хотелу Терме Језерчица у Доњој Стубици.**

**Сви трошкови реализације едукације (пут, смештај, исхрана и настава) осигурани су захваљујући подршци Уреда за људска права и права националних мањина Владе Републике Хрватске.**

Стручни тим СКД „Просвјета“ :

Далибор Милованчевић, професионални играч у Ансамблу народних игара и песама Србије „Коло“

Јанко Димитријевић, етнолог-антрополог и професионални играч у Ансамблу народних игара и песама Србије „Коло“

др Сања Ранковић, етномузиколог, ванредни професор на Катедри за етномузикологију Факултета музичке уметности у Београду

др Здравко Ранисављевић, етнокореолог, доцент на Катедри за етномузикологију Факултета музичке уметности у Београду

**ПРОГРАМ:**

**Овогодишњи програм ће се реализовати кроз** три теоријско-практична модула и кроз један модул стручног студијског путовања у Републици Србији.

**Практична предавања** у области традиционалне народне игре садрже: 1. техничку поставку основних елемената игре, 2. практичну обуку за извођење игара класификованих по критеријуму играчких дијалеката и 3. обраду основних принципа рада са извођачким групама. Практична обука играча има за циљ њихово техничко и стручно оспособљавање за самосталан рад са извођачким ансамблима. **Вокалне радионице** су намењене поставци основне вокалне технике традиционалног певања, као и практичом упознавању са српским вокалним дијалектима. **Теоријска предавања** обухватају најразличитије аспекте плесне традиције: основни репертоар плесних зона и етнокореолошких целина региона, кореографисан фолклор, односно примену традиционалних плесова на сцени, плесну традицију као део нематеријалног културног наслеђа и др.

**Распоред рада:**

**Петак:**

18.00-19.30 ИГРА (практично предавање)

20.00-21.30 ПЕВАЊЕ (практично предавање)

**Субота:**

10.00-11.30 ИГРА (практично предавање)

12.00-13.30 ПЕВАЊЕ (практично предавање)

16:00-17.30 ИГРА (теоријско предавање)

18.00-19.30 ИГРА (практично предавање)

**Недеља:**

10.00-10.30 ПЕВАЊЕ (практично предавање)

11.00-12.30 ИГРА (практично предавање)

Целокупан материјал ће се бележити у дигиталном формату, коришћењем професионалне видео и аудио опреме за снимање, коју обезбеђују ангажовани стручњаци (камере и аудио-снимачи). Целокупан сиров теренски материјал ће се похранити у архиви СКД „Просвјета“, где ће бити доступан за даљу систематизацију и обраду (транксрибовање наратива, плеса и музике), а у циљу различитих публикација носиоца Пројекта. Ауторска права за коришћење теренског материјала задржава СКД „Просвјета“, а свако евентуално коришћење овог материјала од стране стручњака ангажованих на пројекту подразумеваће неопходно одобрење носиоца Пројекта.

С поштовањем,

 **Слободан Живковић**

Генерални секретар СКД "Просвјета"